Lokal Undervisningsplan (LUP) EUX Business 2. år Studiekompetenceåret Køge Handelsskole

Indhold

Introduktion	4

Pædagogisk didaktisk grundlag	4

Læsesvage elever	5

Dansk A	5

Mål for undervisningen	5

Planlagt fagligt indhold	5

Helhedsorientering, tværfaglighed og praksisorientering	6

Evaluering og bedømmelse	7

Engelsk B	7

Mål for undervisningen	7

Planlagt fagligt indhold	7

Helhedsorientering, tværfaglighed og praksisorientering	9

Evaluering og bedømmelse	9

Samfundsfag B	10

Mål for undervisningen	10

Planlagt fagligt indhold	10

Helhedsorientering, tværfaglighed og praksisorientering	10

Evaluering og bedømmelse	11

Informatik B	11

Mål for undervisningen	11

Planlagt fagligt indhold	11

Der tages udgangspunkt i problembasseret læring. Kernen i denne undervisningsform er konkrete løsningsforslag til virkelige problemstillinger.	12

Helhedsorientering, tværfaglighed og praksisorientering	12

Evaluering og bedømmelse	13

Afsætning C	13

Mål for undervisningen	13

Planlagt fagligt indhold	13

Helhedsorientering, tværfaglighed og praksisorientering	14

Evaluering og bedømmelse	14

Virksomhedsøkonomi B	14

Mål for undervisningen	14

Planlagt fagligt indhold	15

Helhedsorientering, tværfaglighed og praksisorientering	15

Evaluering og bedømmelse	15

Matematik B	16

Mål for undervisningen	16

Planlagt fagligt indhold	16

Helhedsorientering, tværfaglighed og praksisorientering	16

Evaluering og bedømmelse	17

Erhvervsjura C	17

Mål for undervisningen	17

Planlagt fagligt indhold	17

Helhedsorientering, tværfaglighed og praksisorientering	18

Evaluering og bedømmelse	18

Spansk C	18

Mål for undervisningen	18

Planlagt fagligt indhold	19

Helhedsorientering, tværfaglighed og praksisorientering	20

Evaluering og bedømmelse	21

Tysk C	21

Mål for undervisningen	21

Planlagt fagligt indhold	21

Helhedsorientering, tværfaglighed og praksisorientering	22

Evaluering og bedømmelse	23

Erhvervsområde 1 + 2 + EOP	23

Mål for undervisningen	23

Planlagt fagligt indhold	23

Helhedsorientering, tværfaglighed og praksisorientering	23

Evaluering og bedømmelse	24

Evaluering og bedømmelse	24

Introduktion

På de følgende sider har vi beskrevet vores lokale undervisningsplan (LUP) for grundforløb 1 på EUD Business inden for fagretningen Kontor, handel og forretningsservice.

Allerførst har vi beskrevet de seks nøglekompetencer, som vi har med i tankerne, når vi tilrettelægger undervisningen i de forskellige skoleperioder. Det er kompetencer, som vi ser som værende vigtige når man arbejder på kontor, og det er derfor kompetencer, som vi gerne vil hjælpe vores elever med at udvikle.

Pædagogisk didaktisk grundlag

På Køge Handelsskole er vi glade for vores elever, og vi vil gerne medvirke til at give dem alle den højeste grad af både faglig uddannelse og almen dannelse. Arbejdsmarkedet er under konstant forandring, og både globaliseringen og den øgede digitalisering er med til at skabe denne forandring. På Køge Handelsskole ønsker vi at være på forkant med denne udvikling. Vi ønsker at være med til at skabe fagligt dygtige, alment vidende og refleksive elever, der er godt rustet til fremtidens arbejdsmarked.

Tæt samspil med erhvervslivet

På Køge Handelsskole udbyder og udvikler vi fremtiden uddannelser. Vi ønsker, at læring skal være praksisnær med så høj grad af involvering af erhvervslivet som muligt. Derfor arbejder vi målrettet på at sikre et tæt samarbejde mellem skolen og det lokale erhvervsliv. Dette gør vi for at styrke undervisningen og udvikle den i samspillet mellem teori og praksis. På vores skole har vi et helhedsorienteret syn på eleverne. Vi tager ansvar for elevernes udvikling og gennem jævnlige udviklingssamtaler har vi fokus på elevens individuelle nærmeste udviklingszone. Det er desuden også vigtigt for os at se eleverne som hele mennesker, der kan bidrage med en både faglig og almen viden og kompetencer, når de forlader skolen og træder ud på arbejdsmarkedet og som borgen i samfundet.

Læringsmiljøer i forandring

Vi sætter den enkelte elevs læringsforudsætning højt og vi faciliterer læring på alle niveauer. For at sikre den enkelte elevs udvikling og læring, så differentierer vi både undervisning og arbejdsformer under hensyntagen til elevernes individuelle behov. Vores undervisere faciliterer elevernes læring gennem en bred anvendelse af didaktiske metoder, der både sikrer opnåelse af viden samt sikrer træning i overførsel af denne viden og færdigheder fra skole til praktik og omvendt. Vi gør dette gennem anvendelse af virkelighedsnære problematikker, caseundervisning og udfordringer, hvor teori kan omsættes i praksis. På Køge Handelsskole arbejder vi med at skabe inspirerende læringsrum, både socialt og fysisk, hvor alle elever føler sig godt tilpas og yder deres bedste, i gensidig respekt mellem lærer og elev og eleverne

imellem. Vi opstiller klare mål i undervisningen og vi stiller krav till vores elever gennem forpligtigende arbejdsfællesskaber.

Digitalisering, internationalt udsyn og verdensmål er en del af vores læringsforståelse. Vi arbejder målrettet med en digitalisering af læringen og disse digitale læringsforløb og læringsformer er medvirkende til at

øge undervisningsdifferentieringen og den enkeltes læringsudbytte. Med digitalisering og den tilhørende didaktik opnår vi mere fleksible læringsformer, der kan understøtte den enkeltes individuelle udvikling og læring. Verdensmålene indgår som en naturlig del af undervisning i alle fag og med til at styrke elevernes almene dannelse i et fremtidig samfund med fokus på bæredygtighed.

Kvalitet og faglig stolthed

På Køge Handelsskole ønsker vi at eleverne skal blive så dygtige som de kan. Vi lægger vægt på feed forward som en del af læringen. På Køge Handelsskole opfatter vi feed forward som en central del af undervisningen, der sikrer, at eleven er bevidst om egen læringsudvikling, standpunkt og udfordringer, men også som middel til refleksion over netop egen læring. På vores skole ønsker vi desuden, at elevernes feedback til lærerne og lederne skal fungere som en mulighed for didaktisk tilpasning af undervisningen. På Køge Handelsskole har vi en faglige stolthed. Vi mener, at tydelig og praksisnær faglighed er vejen til faglig stolthed. Vi ønsker, at vores elever opnår en stolthed over deres fag, de kompetencer og den viden, de har opnået sig hos os. Gennem den tætte kobling mellem teori og praksis samt involveringen af erhvervslivet, ønsker vi at skabe fagligt stærke og stolte faglige ambassadører for både skole og erhverv.

Læsesvage elever

Alle elever modtager undervisning i læsestrategier ved begyndelsen af EUX 2. år

Alle elever informeres igen kort om hvad ordblindhed er, for at nedbryde barrierer og fordomme om ordblindhed.

Alle elever informeres igen kort om ordblindes muligheder for kompenserende læse-skrive-teknologi og andre støttemuligheder, fx NOTA, studiestøttetimer, særlige eksamensvilkår m.v.

Ved formodet mistanke testes elever for ordblindhed.

Ordblinde elever instrueres i brug af læse-skrive-teknologi efter behov

Alle elever - Ordblinde såvel som ikke-ordblinde elever – tilbydes igen individuel vejledning eller gruppevejledning i læse- og skrivestrategier efter behov.

Den enkelte underviser har desuden mulighed for at sparre med læsevejlederen i forhold til udfordringer med undervisningen af enkelte elever eller en gruppe af elever med læse-skrive-vanskeligheder.

Dansk A

Mål for undervisningen

Dansk A på merkantil EUX benytter læreplanen for HHX. Forudsætningen for deltagelse er, at eleverne har afsluttet faget på C-niveauet. Se læreplan for Dansk A: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Planlagt fagligt indhold

Emne 1	Dansk sprog, herunder sproglig variation og sprog anvendt i private, faglige og professionelle sammenhænge Sproglig, retorisk og grammatisk terminologi og metode præsenteres i arbejde med fx virksomheders interne og eksterne tekster samt politisk kommunikation og diverse medietekster. Sproghistorie
Emne 2	Billeder, film og øvrige multimodale tekster Medieanalytiske begreber og metoder samt mediehistorie indgår i arbejdet med fx levende billeder og hjemmesider. Der arbejdes med diverse filmgenrer, herunder kort- og spillefilm samt reklamefilm.
Emne 3	Sagtekster, herunder journalistik, politiske tekster, kommerciel kommunikation og øvrige erhvervsrelaterede tekster Journalistiske tekster – samt andre typer af sagtekster – indgår i såvel mundtligt som skriftligt arbejde. Fokus ligger på avisers genrer, virksomhedstekster, taler samt sociale medier.
Emne 4	Danske tekster fra de seneste 20 år og fra centrale litteraturhistoriske perioder Litteraturanalytiske begreber og metode Der arbejdes med udvalgte, centrale litteraturhistoriske perioder i mangfoldige litterære genrer I arbejdet med litteratur indgår tekster af 14 særligt udvalgte forfattere samt en folkevise.
På tværs af emnerne arbejdes med værker, i alt seks. Værkerne dækker bredt både historisk og i forhold til genrer. I forløbene indgår oversatte tekster. Dansk bidrager til Erhvervsområdeforløbene, hvor fokus er på den sproglige og mediemæssige side af faget. Udover de nævnte emner inddrages supplerende stof, der perspektiverer kernestoffet. Det kan fx være fagtekster om psykologiske, sociologiske og kunsthistoriske emner.

Helhedsorientering, tværfaglighed og praksisorientering

Undervisningen bygger videre på et C-niveau i faget. Vi arbejder med fra start at tydeliggøre, hvad der kendetegner danskfagets indhold, begreber og metoder på et gymnasialt niveau. Eleverne er ikke nødvendigvis vant til at anvende fx analysemodeller selektivt og formålsbevidst, ligesom fx kravet om dokumentation med citater eller andre specifikke teksthenvisninger er nyt for mange. Tilsvarende er den sammenhængende skriftlige fremstilling af fx en litterær analyse og fortolkning er ikke en opgavetype, der indgår som en forpligtende del af det skriftlige arbejde i dansk C i grundforløbet, og eleverne har ofte få erfaringer med denne genre. Vi arbejder derfor målrettet fra skoleårets start med faglig metode og skriftlig fremstilling. I forhold til fagets skriftlige side indtænkes en progression i kravene til eleverne frem mod skrivning på højere taksonomiske niveauer og længere sammenhængende tekster.

Som humanistisk fag på en merkantil uddannelse er det særligt vigtigt at kunne tydeliggøre fagets relevans og anvendelighed for eleverne. Det gøres inden for alle genrer og ikke mindst gennem brancherelaterede tekster, herunder også i de tværfaglige erhvervsområdeforløb.

For at udvikle elevernes studiekompetencer anvendes en lang række forskellige arbejdsformer som fx klasseundervisning, individuelt arbejde, gruppearbejde og projektarbejde. Varierede arbejdsformer tænkes ind i alle undervisningsforløb, men vi indtænker en progression i arbejdsformerne frem mod mere selvstændiggørende og studieforberedende arbejdsformer.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Det fremgår af bekendtgørelsen, at undervisningen løbende skal evalueres både summativt og formativt. Evalueringen er fremadrettet på den måde, at den løbende giver et billede af en elevs styrker og fremskridt og giver grundlag for justering af undervisningen. Eksamen på A niveau er såvel en skriftlig som en mundtlig eksamen.

Engelsk B

Mål for undervisningen

Engelsk B på merkantilt EUX følger læreplanen for særlige gymnasiale fag i eux-forløb. Forudsætningen for deltagelse er, at eleverne har afsluttet faget på C-niveauet. Se læreplan for Engelsk B: Særlige gymnasiale fag til eux-forløb 2018 | Børne– og Undervisningsministeriet (uvm.dk)

Planlagt fagligt indhold

Emne 1	Sprog og grammatik i sammenhæng med hinanden Skriftligt sprogfærdighed i form af forståelse af skriftsprog (modsat talesprog) og tekstopbygning af forskellige typer tekster med henblik på egen produktion af tekster fx business e-mail, essays. Mundtligt sprogfærdighed i form af tale er opbyggelse af ordforråd og terminologi i faglige og almene emner, udtale, træning i sproglig præcision, effektiv kommunikation og formidling for at opnå delvis fluency. Lytteøvelser fx med henblik på at forstå og kende dialekter, sociolekter og relevante udtryksformer i sammenhæng fx emnearbejde. Grammatik i de grundlæggende hovedområder fx bøjning af verber, ordklasser, syntaks, grammatisk terminologi på latin og dansk, tegnsætning, identifikation af vanskelig udtale for danskere og staveregler.
Emne 2	Tekstanalyse og metode Identifikation og definition af genrer af teksttyper. Taksonomi. Der arbejdes med læsestrategier i forbindelse med teksttyper og opgaver. Begreber og metoder til analyse og fortolkning af fiktive tekster fx novel (værklæsning), short story, film. Der arbejdes med modeller og analytiske termer fx plot, compostion, setting, characterisation. Begreber og metoder til analyse og fortolkning af ikke-fiktive tekster fx article, blog, documentary. Der arbejdes med modeller fx kommunikationsmodeller med anvendelse af analytiske termer fx sender, channel, receiver, bias, modes of persuasion. Begreber og metoder til analyse of fortolkning af reklamer advertisements. Der arbejdes med analytiske termer som sender, channel, reiver, target group. Her deler engelskfaget metode med Afsætning. Informationssøgning og kildekritik anvendes fx til faglige emner og EOP
Emne 3	Kultur og Samfund Emner, der belyser sproglige, historiske, kulturelle forhold i USA og Storbritannien. Fx climate change, politics, homelessness, education, social class som er aktuelle problemstillinger, men som har historisk baggrund og kræver forforståelse. Materiale som fx film, tekster, video anvendes.
Emne 4	Business Analyse af culture in business ved fx Hofstedes kulturdimenioner Behandling og analyse af forskellige områder fx branding, de-branding, CSR ud fra tekstlæsning, video, documentary mm. Samspil med merkantile fag fx Afsætning, hvor eleverne arbejder med fx en britisk eller amerikansk virksomhed. Fx via search of information, dokumentary, analysis of advertisement.
Emne 5	Lingua Franca Definition af begrebet, historien bag Lingua Franca og de mange nuancer af det engelske sprog anvendt af nationaliteter, som har engelsk som L2, herunder også sproglig tolerance. Der er fokus på engelsk som kommunikationsmiddel og kommunikative færdigheder i forskellige kommunikationssituationer. Engelsk som globalt Lingua Franca i praksis i form af kommunikation på udlandsrejser fx studieture og Erasmus+ ophold, på uddannelsesinstitutioner, i virksomheder som company language, organisationer mm.
På tværs af emnerne arbejdes med det udvidede tekstbegreb fx novel, short story, article, news clip, documentary, film, video, songs/poetry, short film (adverts). Materialet er primært autentisk engelsk, når der ikke arbejdes med Lingua Franca. Engelsk bidrager til Erhvervsområdeforløbene, hvor fokus er på kulturforståelse, den sproglige og mediemæssige side af faget. Udover de nævnte emner inddrages supplerende stof, der perspektiverer kernestoffet. Det kan fx være fagtekster forhold i andre lande eller engelske tekster forfattet af danskere til undervisningsbrug.

Helhedsorientering, tværfaglighed og praksisorientering

Engelsk er et videns- og kundskabsfag, et færdighedsfag og et kulturfag. Faget beskæftiger sig med engelsk sprog, engelsksprogede tekster og litteratur, engelsksprogede kulturer, erhvervsmæssige emner i forskellige brancher og globale forhold. Faget tager udgangspunkt i et udvidet tekstbegreb fx skrevne, visuelle og auditive materialer og omfatter anvendelse af engelsk i skrift og tale og viden om fagets stofområder.

Undervisningen bygger videre på et C-niveau i faget. Vi arbejder med fra start at tydeliggøre, hvad der kendetegner engelskfagets indhold, begreber og metoder på et gymnasialt niveau. Eleverne er ikke nødvendigvis vant til at anvende fx analysemodeller selektivt og formålsbevidst, ligesom fx kravet om dokumentation med citater eller andre specifikke teksthenvisninger i form af kilder, er nyt for mange. Tilsvarende er den skriftlige fremstilling af fx description of photo og argumentative essay samt grammatikopgaver med tilhørende grammatisk terminologi nye opgavetyper og genrer for eleverne. Vi arbejder derfor målrettet fra skoleårets start med faglig metode og skriftlig fremstilling. I forhold til fagets skriftlige side indtænkes en progression i kravene til eleverne frem mod skrivning på højere taksonomiske niveauer og længere sammenhængende tekster fx argumentative essay.

Som humanistisk fag på en merkantil uddannelse er det særligt vigtigt at kunne tydeliggøre fagets relevans og anvendelighed eleverne. Det gøres inden for alle genrer og ikke mindst gennem kultur-, erhvervs- og brancherelaterede tekster og det engelske sprog som et fælles internationalt globalt (arbejds)sprog, Lingua Franca. Det samme gør sig gældende i de tværfaglige erhvervsområdeforløb.

For at udvikle elevernes studiekompetencer anvendes en lang række forskellige arbejdsformer som fx klasseundervisning, individuelt arbejde, gruppearbejde og projektarbejde med præsentationer. Varierede arbejdsformer tænkes ind i alle undervisningsforløb, men vi indtænker en progression i arbejdsformerne frem mod mere selvstændiggørende og studieforberedende arbejdsformer.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Det fremgår af bekendtgørelsen, at undervisningen løbende skal evalueres både summativt og formativt. Evalueringen er fremadrettet på den måde, at den løbende giver et billede af en elevs styrker og fremskridt og giver grundlag for justering af undervisningen. Eksamen på B niveau er såvel en skriftlig som en mundtlig eksamen.

Samfundsfag B

Mål for undervisningen

Samfundsfag B bygger videre på C-niveauet i erhvervsuddannelserne.

Se læreplan her

Se vejledning her

Planlagt fagligt indhold

Emne 1	Identitetsdannelse og socialisation
Emne 2	Økonomi, bæredygtighed og velfærd
Emne 3	Demokrati og magt
Emne 4	Politik i Danmark og EU
Emne 5	Kultur og kulturmøder
Emne 6	Samfundsvidenskabelig metode

Helhedsorientering, tværfaglighed og praksisorientering

Undervisningen i Samfundsfag B tager udgangspunkt i den samfundsvidenskabelige metode og perspektiverer til eux-uddannelsens øvrige fag. Faget bidrager således til, at eleverne kan udvikle såvel faglig indsigt som studiekompetencer, herunder at eleverne kan udvikle deres analytiske og undersøgende evner samt almendannelse. Det vil sige, at det forventes, at eleverne tilegner sig et begrebsapparat, teoretisk viden og analyse- og undersøgelsesmetoder, som giver dem mulighed for at foretage kvalificerede samfundsfaglige vurderinger. Overordnet betyder det, at det er af stor vigtighed, at eleverne kan anvende de indlærte begreber i den rette sammenhæng.

I samfundsfag arbejdes der på at gøre eleverne til gode samfundsborgere i et senmoderne og demokratisk samfund, hvor eleverne også er borgere i en globaliseret verden.

I faget arbejdes med at gøre eleverne selvstændige og på at skabe tillid til at kunne diskutere og tage stilling til samfundsmæssige problemstillinger på et fagligt kvalificeret niveau.

Samfundsfag inddrages i erhvervsområdeforløbene i samspil med øvrige fag i praksisnære forløb med fokus på kontakt med erhvervslivet.

I undervisningen skal der anvendes afvekslende og elevaktiverende arbejdsformer, således at eleverne får mulighed for at arbejde med problemer og løsningsforslag på forskellige taksonomiske niveauer. Der er progression i anvendelsen af arbejdsformer frem mod mere selvstændiggørende og studieforberedende arbejdsformer. Dette med udgangspunkt i fagets kernestof sociologi, politik, økonomi og metode samt supplerende stof.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Der foregår en løbende evaluering, hvor fokus er på elevernes styrker og fremskridt og giver grundlag for justering af undervisningen. Eksamen på B niveau er en 24-timers mundtlig eksamen.

Informatik B

Mål for undervisningen

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Informatikfaget tager udgangspunkt i virkelighedsnære arbejdsprocesser og it-systemer og relatere dem til virkelige forhold i samfundet og i virksomhederne.

Gennem arbejdet med informatik opnår eleverne kompetence til at arbejde systematisk og reflekteret gennem inddragelse af teori og modeldannelse på den ene side og realisering og afprøvning på den anden side. Faget øger elevernes evne til at forholde sig til den enkeltes, uddannelsens og samfundets brug af it gennem teoretisk indsigt i og praktisk arbejde med at skabe forskellige former for it-systemer.

Planlagt fagligt indhold

Det planlagte faglige indhold er:

Emne 1	Konstruktion af it-system som løsning til en problemstilling Eleverne skal kunne: løse et brancherelevant problem ved at beskrive og analysere problemet samt designe, realisere og teste et it-system gennem brugerorienterede teknikker, og reflektere over løsningen. behandle erhvervsfaglige problemstillinger i samspil med andre fag demonstrere viden om fagets identitet og metoder
Emne 2	It-systemers og menneskelig aktivitets gensidige påvirkning Eleverne skal kunne: analysere og vurdere, hvordan it-systemer har betydning for og påvirker organisationer og deres interessenter anvende brugerorienterede teknikker til konstruktion af it-systemer
Emne 3	It-sikkerhed, netværk og arkitektur Eleverne skal kunne: redegøre for beskyttelse af egen digital identitet og egne data på internettet samt redegøre for tekniske og menneskelige aspekter af it-sikkerhed redegøre for beskyttelse af virksomheders data og systemer redegøre for-, anvende- og analysere generelle arkitekturer ved udarbejdelse af brancherelevante it-systemer og tilpasning af eksisterende it-systemer
Emne 4	It i erhvervslivet Eleverne skal kunne: redegøre for, hvordan virksomheder skaber værdi gennem anvendelse af it med fokus på it-strategi, it-projektstyring, valg af standardsystemer og digitalisering
Emne 5	Repræsentation og manipulation af data Eleverne skal kunne: modellere data, analysere egenskaber ved typer af data, samt udvælge og anvende forskellige typer af data i brancherelevante it-systemer eller udvidelser af disse oprette og anvende databaser i it-systemer eller udvidelser af disse
Emne 6	Programmering Eleverne skal kunne: identificere basale strukturer i programmeringssprog, modellere programmer og anvende programmering til udvikling af simple it-systemer
Emne 7	Interaktionsdesign Eleverne skal kunne: redegøre for og analysere udvalgte elementer i et interaktionsdesign, samt realisere udvalgte interaktionsdesign i et konkret brancherelevant it-system og tilpasse eksisterende design og systemer
Emne 8	Innovation Eleverne skal kunne: analysere forskellige typer af innovative og brancherelevante it-systemer sammenholdt med egne udviklede it-systemer.

Der tages udgangspunkt i problembasseret læring. Kernen i denne undervisningsform er konkrete løsningsforslag til virkelige problemstillinger.

Helhedsorientering, tværfaglighed og praksisorientering

Undervisningen tilrettelægges ved brug af

‘use-modify-create’,

‘Stepwise Improvement’,

‘Worked Examples’

Der veksles mellem overbliksskabende forløb, eksperimenter, øvelser og projekter. Projektarbejdsformen fremtrædende og foregå både i grupper og individuelt. Et projekt skal tilrettelægges, så elevernes innovative kompetencer udvikles.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Eleverne udarbejder i undervisningsperioden et antal it-systemer med tilhørende dokumentation. Eleven samler noter, produkter og dokumentation i sin logbog, som anvendes i forbindelse med elevens selvevaluering og evaluering ved samtaler med og feedback fra læreren.

Der afholdes en mundtlig prøve på grundlag af eksaminandens eksamensprojekt og en opgave. Eksaminationen tager udgangspunkt i eksaminandens præsentation af eksamensprojektet. Eksaminationen former sig derefter som en samtale mellem eksaminand og eksaminator med udgangspunkt i opgaven. Opgaverne med bilag, samt en fortegnelse over eksamensprojekt- beskrivelserne, sendes til censor forud for prøvens afholdelse.

Bedømmelsen er en vurdering af, i hvilken grad eksaminandens præstation opfylder de faglige mål, som de er angivet ovenfor. Ved prøve, hvor faget indgår i fagligt samspil med andre fag, lægges der vægt på, at eksaminanden kan:

demonstrere viden om fagets identitet og metoder i brancherelevante sammenhænge

behandle brancherelevante problemstillinger i samspil med andre fag

Der gives én karakter ud fra en helhedsvurdering af eksaminandens mundtlige præstation.

Afsætning C

Mål for undervisningen

Afsætning B bygget videre på C-niveauet i erhvervsuddannelserne. Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Planlagt fagligt indhold

Emne 1	Samfundsvidenskabelig metode og markedsanalyse
Emne 2	Den interne situation
Emne 3	Den eksterne situation
Emne 4	Strategi
Emne 5	Segmentering, målgruppevalg og positionering på B2C markedet
Emne 6	Marketing mix på B2C markedet
Emne 7	Det afsluttende undervisningsforløb

Helhedsorientering, tværfaglighed og praksisorientering

Undervisningen i afsætning tager udgangspunkt i den samfundsvidenskabelige metode og perspektiverer til eux-uddannelsens øvrige fag. Faget bidrager således til, at eleverne kan udvikle såvel faglig indsigt som studiekompetencer, herunder at eleverne kan udvikle deres analytiske evner. Det vil sige, at det forventes, at eleverne tilegner sig et begrebsapparat, teoretisk viden og analysemetoder, som giver dem mulighed for at foretage kvalificerede økonomiske vurderinger. Overordnet betyder det, at det er af stor vigtighed, at eleverne kan anvende de indlærte begreber i den rette sammenhæng.

Endeligt foretages et obligatorisk samspil med virksomhedsøkonomi omkring kernestofområdet strategi for de elever som valgt virksomhedsøkonomi.

I undervisningen skal der anvendes afvekslende og elevaktiverende arbejdsformer, således at eleverne får mulighed for at arbejde med problemer og løsningsforslag på forskellige taksonomiske niveauer. Der skal være progression i anvendelsen af arbejdsformer frem mod mere selvstændiggørende og studieforberedende arbejdsformer. Eleverne skal inddrages i planlægningen af undervisningen herunder valg af problemstillinger og arbejdsformer.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Det fremgår af bekendtgørelsen, at undervisningen løbende skal evalueres både summativt og formativt. Evalueringen er fremadrettet på den måde, at den løbende giver et billede af en elevs styrker og fremskridt og giver grundlag for justering af undervisningen. Eksamen på B niveau er udelukkende en mundtlig eksamen.

Virksomhedsøkonomi B

Mål for undervisningen

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Et særligt lokalt mål for undervisningen, er at rumme og interessere, såvel fagligt stærke, som fagligt svage elever gennem praksisnære undervisningsforløb, hvor sværhedsgraden differentieres i forhold til elevernes faglige niveau, opnået fra C niveauet i Erhvervsøkonomi. Derudover er målene for undervisningen på B niveau, generelt at sætte eleven i stand til at afgøre hvilke forhold, der har betydning for en virksomheds økonomi, herunder demonstrere viden og kundskaber om fagets metoder, løse afgrænsede problemer, der knytter sig til en virksomheds økonomiske forhold og anvende virksomhedsøkonomiske modeller til ræsonnement.

Planlagt fagligt indhold

Oversigt over undervisningsforløb

Emne 1	Virksomhed og samfund
Emne 2	Virksomhedens strategi
Emne 3	Økonomiske informationer om virksomheden
Emne 4	Økonomisk analyse af virksomheden
Emne 5	Økonomiske beslutninger i virksomheden, herunder logistik
Emne 6	Planer og budgetter i virksomheden
Emne 7	Elevernes projektforløb

Helhedsorientering, tværfaglighed og praksisorientering

Et særligt lokalt mål er, at der tages udgangspunkt i case-virksomheder, som er lokale og som eleverne har et kendskab til. I virksomhedsøkonomi arbejdes der med aktuelle og virkelighedsnære problemstillinger, hvor virksomheder analyseres ud fra en helhedsorienteret synsvinkel. Det induktive undervisningsprincip er centralt i bestræbelserne på at udfordre eleverne på deres kompetencer i faget. Det deduktive undervisningsprincip anvendes ved korte og målrettede forløb, hvor der er fokus på at formidle fagets teori og begreber og modeller.

Undervisningen omfatter arbejde med øvelser ud fra afgrænsede praksisnære virksomhedsøkonomiske problemer med givne svarmuligheder og små cases med mere åbne problemstillinger og flere svarmuligheder. Det skriftlige arbejde planlægges, så der er progression og sammenhæng til skriftligt arbejde i andre fag. Skriftligt arbejde skal understøtte udviklingen af elevernes studiekompetence. Der tages udgangspunkt i case virksomheder, som er lokale og som eleverne har et kendskab til.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Det fremgår af bekendtgørelsen, at undervisningen løbende skal evalueres både summativt og formativt. Evalueringen er fremadrettet på den måde, at den løbende giver et billede af en elevs styrker og fremskridt og giver grundlag for justering af undervisningen. Eksamen på B niveau er en mundtlig eksamen, der tager sit udgangspunkt i en skriftlig rapport afleveret kort før eksamen.

Matematik B

Mål for undervisningen

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Planlagt fagligt indhold

Der arbejdes ud fra lærebogen ”Plus 2 hhx (eux) fra systime. Det faglige indhold er inddelt i hovedemnerne

Polynomier

Differentialregningsteori

Vækstfunktioner

Lineær programmering

Binomialfordeling og test for uafhængighed

Derudover arbejdes med et udvalg af beviser.

Undervisningen planlægges som en kombination af lærerstyret undervisning, individuel opgaveløsning og gruppearbejde.

Der lægges vægt på træning af mundtlighed i faget. Det sker gennem dialog/diskussion i undervisningen og gennem mundtlige fremlæggelser.

Skriftlighed i faget styrkes gennem arbejde med emneopgaver, som er større gruppeafleveringer. Emneopgaver vil i højere grad være formuleret som åbne opgaver, der giver mulighed for fortolkning, afgrænsning og metodevalg. Derudover er der mindre individuelle skriftlige afleveringer.

Helhedsorientering, tværfaglighed og praksisorientering

I teori, eksempler og opgaver inddrages økonomi, således at der er en forbindelse til de merkantile fag. ’

Differentiering i undervisning understøttes gennem valg af metoder til løsning af opgaver, beviser og supplerende stof.

Der foretages en løbende feed- back til de studerende.

Den gives en summativ og formativ evaluering af de skriftlige opgaver. Det sker i form af karakterer, kommentarer til besvarelsen og beskrivelse af konkrete indsatsområder, der kan forbedre kommende besvarelser.

Derudover er der prøver og evaluering af mundtlige fremlæggelser og endelig standspunktssamtaler.

Den samlede standpunktskarakter gives på baggrund af skriftlige opgaver, prøver, fremlæggelser og daglig indsats i timerne.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Vi følger bekendtgørelsen på faget.

Erhvervsjura C

Mål for undervisningen

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

Erhvervsjura C er studieforberedende og bidrager til elevernes almendannelse og studiekompetence og

udvikle elevernes personlige myndighed. Således at de kan blive i stand til at forholde sig ansvarligt og reflekterende til omverdenen.

Eleverne skal udvikle evnen til at identificere juridiske problemstillinger - særligt i relation til erhvervsvirksomheder - i forbindelse med forebyggelse og løsning af retlige konflikter.

Planlagt fagligt indhold

Planlagt fagligt indhold:

Emne 1	Demokratisk forståelse med fokus på sammenhængen mellem jura, moral og etik samt digital dannelse
Emne 2	Retskilder og det danske retssystem
Emne 3	Juridisk metode
Emne 4	Erstatning udenfor kontrakt herunder generelle forsikringsretslige principper
Emne 5	Aftaleret herunder kontrakters indgåelse nationalt, aftalers ugyldighed og fuldmagt
Emne 6	Forbrugerret herunder aftaler, køb og betaling
Emne 7	Markedsføringsret
Emne 8	Køberet med fokus på nationale regler i handelskøb
Emne 9	Kreditret med fokus på fysiske personers hæftelse og kreditsikring i forbrugerforhold samt de generelle principper i individualforfølgning.

Herudover har der været fokus på virkelighedsnære cases og aktuelle sager. Navnlig har Rigsretssagen imod Inger Støjberg været et fokusområde. Den retslige afgørelse er blevet gennemgået og diskuteret.

Ligeledes har situation i Mink-sagen været i fokus.

Helhedsorientering, tværfaglighed og praksisorientering

Undervisningen tager afsæt i elevernes undren og nysgerrighed. Relevante og aktuelle juridiske problemstillinger, såsom Rigsretssagen og Mink-sagen er inddraget.

Elevaktivitet og elevinvolvering har en central plads i undervisningen med særlig fokus på case-undervisning og case-opgave-løsning med stigende progression og sværhedsgrad.

Der arbejder både med mundtlig og skriftlige arbejdsformer for at opøve forståelse, give mulighed for fordybelse samt udvikle argumentationsteknik.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/laereplaner-2017/hhx-laereplaner-2017

De faglige mål bliver løbende evalueret undervejs. Særligt evnen til at identificere, fortolke og vurdere, hvilken betydning lovgivningen har for borgere og virksomheder er der lagt særlig vægt på for at styrke eleverne til den mundtlige eksamination.

Den mundtlige eksamination afholdes men individuel mundtlig prøve på grundlag af et ukendt tekstmateriale.

Eksaminationstiden er ca. 24 minutter pr. eksaminand. Der gives ca. 48 minutters forberedelsestid. Eksaminationen indledes med eksaminandens præsentation, og former sig derefter som en samtale mellem eksaminand og eksaminator med udgangspunkt i opgaven.

Bedømmelsen er en vurdering af, i hvilken grad eksaminandens præstation opfylder de faglige mål, som de er angivet ovenfor. Der gives én karakter som en helhedsvurdering af eksaminandens mundtlige præstation.

Spansk C

Mål for undervisningen

Se bilag 8 her: https://www.retsinformation.dk/eli/lta/2020/692

Spansk C på merkantil EUX på Køge Handelsskole benytter EUX bekendtgørelsen for fremmedsprog 2020 i Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne:

Bekendtgørelse om grundfag, erhvervsfag, erhvervsrettet andetsprogsdansk og kombinationsfag i erhvervsuddannelserne og om adgangskurser til erhvervsuddannelserne (retsinformation.dk)

Formålet med undervisningen i fremmedsprog er at udvikle elevens fremmedsproglige viden, færdigheder og kompetencer, herunder fremme kommunikative, kulturelle og internationale kompetencer. Formålet med undervisningen er også, at eleverne i faget opnår evne til at forstå og anvende fremmedsproget, således at de kan orientere sig og agere i en globaliseret og digitaliseret verden.

Gennem arbejde med faget kan eleven opnå viden om fremmedsproglige kulturer i forhold til erhverv og samfund samt i almene og personlige sammenhænge.

Eleven kan dermed styrke sine forudsætninger for mobilitet, beskæftigelse og kompetenceudvikling og forudsætninger for at kunne kommunikere og varetage arbejdsopgaver, hvori fremmedsprog indgår. Faget skaber grundlag for, at eleverne kan kommunikere på tværs af kulturelle og geografiske grænser i almene såvel som faglige sammenhænge

Planlagt fagligt indhold

Emne 1	Kommunikation Forstå talt sprog – opnå en receptiv færdighed Forstå skrevne tekster – overføre viden om sprog og emne til afkodning af tekster Udtrykke sig mundtligt – træne og bruge sit ordforråd Præsentere / redegøre for / forklare viden om emner – opnå færdigheder indenfor mundtlig fremstilling (både tekster og stofområde) Deltage i samtaler / tage initiativ til at deltage aktivt i samtale på fremmedsproget – opnå strategier til at anvende viden og indgå i en samtale Udtrykke sig skriftlige i sprog tilpasset emner i specifikke kontekster – at kunne planlægge en skriveproces Anvende og bearbejde viden og informationer skriftligt – at kunne indsamle viden fra forskellige kilder Anvende multimodale medier – at kunne anvende multimodale medier til at understøtte mundtlig og skriftlig kommunikation
Emne 2	Kommunikationsstrategier Afprøve og anvende div. kommunikationsstrategier i forskellige sammenhænge (læse/lytte/producere) At kunne afkode mundtlige-, skriftlige- og multimodale tekster og bruge receptive strategier (fx kvalificerede gæt) til dette arbejde Anvende relevante modeller og metoder til at styrke kommunikationen Anvende faglige hjælpemidler hensigtsmæssigt
Emne 3	Sprogbrug og sprogtilegnelse Anvende præcist og varieret ordforråd – arbejde med fremmedsprogets ordforråd Arbejde med udtale og grammatik – hensigtsmæssig og effektiv kommunikation Arbejde med syntaks – arbejde med trædesten og ’opskrifter’ til sætningsopbygning
Emne 4	Kultur- og samfundsforhold Adfærd og normer og værdier i den spansktalende verden – at afkode autentiske fremmedsprogede tekster om erhverv, kultur og samfund Forståelse for forskelle mellem dansk og spansk kultur – inkl at kunne redegøre for kulturelle forhold i den spansktalende verden Anvende viden om spansk samfund, kultur, erhverv i mødet med spansktalende
Emne 5	Selvvalgt emne Bestemmes i samråd mellem lærer og elev Udgangspunktet er det merkantile emneområde / uddannelse / område Eleven udarbejder synopsis og præsentationsmateriale Arbejdet er individuelt og eleven modtager hjælp og vejledning fra lærer
Der arbejdes sideløbende med emnerne 1 – 4 på tværs under forskellige temaer. Tekstbegrebet i faget er bredt, og undervisningen foregår så vidt muligt på spansk.

Helhedsorientering, tværfaglighed og praksisorientering

Spansk C er et begyndersprog på EUX. Spansk er et videns- og kundskabsfag, et færdighedsfag og et kulturfag, der har fokus på tilegnelse af interkulturel kommunikativ kompetence. Disse sider af faget er ligeværdige og betinger gensidigt hinanden og sikrer faglig dybde. Fagets centrale arbejdsområde er det spanske sprog, dels som alment og erhvervsmæssigt kommunikationsmiddel i europæiske og globale sammenhænge, dels som genvej til forståelse af andre sprog og kulturer. Fagets arbejdsområde er sprog, kultur, historie, samt erhvervs- og samfundsforhold i bredeste forstand i de spansksprogede områder.

Formålet med undervisningen i Spansk C er at udvikle elevens fremmedsproglige viden, færdigheder og kompetencer, herunder fremme kommunikative, kulturelle og internationale kompetencer. Samtidig skal faget bidrage til at understøtte eleverne udvikling af studiekompetencer, samt at forstå og agere i en globaliseret og digitaliseret verden.

Endelig sætter spanskfaget eleverne i stand til at reflektere over egen kultur i mødet med spansksprogede kulturer.

I undervisningen prioriteres det højt, at eleven selv producerer spansk sprog på skrift og i tale. Det erhvervsmæssige aspekt har en særlig prioritet, og undervisningen tilrettelægges med en stigende kompleksitet og abstraktion i løbet af skoleåret. Dette afspejler sig i arbejdsformerne, der fortrinsvis er lærerstyrede i starten, men gradvist afløses af undervisning og arbejdsformer, der giver eleverne større selvstændighed, og ansvar. Faget tilrettelægges helhedsorienteret og som en del af undervisningen arbejdes der med at undersøge problemstillinger og vurdere løsninger, hvor fagets viden og metode anvendes.

Karrierelæringen skal forankres i den daglige undervisning i faget. Elevernes viden om og erfaring med faget, uddannelse og job men også eleverne selv, deres egne handlinger, beslutninger og muligheder skal stimuleres gennem forskellige aktiviteter.

Karrierelæringen rummer et dobbelt motivationspotentiale, fordi eleverne på den ene side bliver mere interesserede i faget gennem karrierelæringsaktiviteterne, der knytter sig til praktiske og virkelighedsnære problemstillinger. På den anden side virker karrierelæring motiverende og kvalificerende på elevernes fremtidsforestillinger, idet eleverne får mulighed for at afprøve sig selv i sammenhænge, der rækker ud over skolen.

Det er derfor vigtigt at pege på værdien af at mestre et sprog og have et indgående kulturelt kendskab til Spanien og spansksprogede områder. Sprog er nøglen til verden.

Evaluering og bedømmelse

Se bilag 6 her: https://www.retsinformation.dk/eli/lta/2020/692

Undervisningen og elevens udbytte heraf evalueres løbende. Evalueringens formål er at understøtte progression i den enkelte elevs læring og skal sikre, at eleven reflekterer over sin faglige udvikling i forhold til faget og elevens fremtidige erhverv

Når eleven har afsluttet undervisningen, afgives en standpunktskarakter, der udtrykker elevens aktuelle standpunkt. Eleven bedømmes i forhold til fagets mål, og karakteren gives på baggrund af elevens dokumentation og øvrige præstationer og munder ud i en samlet vurdering af elevens kompetencer i faget.

Eksamen på i Spansk C afvikles med læreplanens prøveform a, caseeksamen.

Tysk C

Mål for undervisningen

Se bilag 8 her: https://www.retsinformation.dk/eli/lta/2020/692

Tysk C på merkantil EUX på Køge Handelsskole benytter læreplanen for fremmedsprog i Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne: https://www.uvm.dk/erhvervsuddannelser/undervisning-og-laeringsmiljoe/grundfag/fagbilag-og-vejledninger

Planlagt fagligt indhold

Emne 1	Kommunikation Forståelse af alsidige emner Rimelig mundtlig præcision inden for specifikke emner Redegøre for forberedt stof Skriftlig præcision i et sammenhængende sprog
Emne 2	Kommunikationsstrategier Vælge og anvende relevante skrive-, læse- og talestrategier Anvende faglige hjælpemidler hensigtsmæssigt Kritisk tilgang til information og kilder
Emne 3	Sprogbrug og sprogtilegnelse Anvende præcist og varieret ordforråd Klar og tydelig udtale Hensigtsmæssig kommunikation gennem korrekt grammatik
Emne 4	Kultur- og samfundsforhold Forståelse for og anvendelse af viden om adfærd og normer blandt tyske sprogbrugere Forståelse for forskelle mellem dansk og tysk kultur Anvende viden om tysk samfund, kultur, erhverv i mødet med tysktalende
Emne 5	Selvvalgt emne Bestemmes i samråd mellem lærer og elev Udgangspunktet er det merkantile emneområde Eleven udarbejder synopsis og præsentationsmateriale
Der arbejdes sideløbende med emnerne 1 – 4 på tværs under forskellige temaer. Tekstbegrebet i faget er bredt, og undervisningen foregår så vidt muligt på tysk.

Helhedsorientering, tværfaglighed og praksisorientering

Tysk C bygger videre grundskolens undervisning i faget. Formålet med undervisningen i tysk C er at udvikle elevens fremmedsproglige viden, færdigheder og kompetencer, herunder fremme kommunikative, kulturelle og internationale kompetencer. Samtidig skal faget bidrage til at understøtte eleverne udvikling af studiekompetencer.

I undervisningen prioriteres det højt, at eleven selv producerer tysk sprog på skrift og i tale. Det erhvervsmæssige aspekt har en særlig prioritet, og undervisningen tilrettelægges med en stigende kompleksitet og abstraktion i løbet af skoleåret. Dette afspejler sig i arbejdsformerne, der fortrinsvis er lærerstyrede i starten, men gradvist afløses af undervisning og arbejdsformer, der giver eleverne større selvstændighed, og ansvar. Faget tilrettelægges helhedsorienteret og som en del af undervisningen arbejdes der med at undersøge problemstillinger og vurdere løsninger, hvor fagets viden og metode anvendes.

Faget har berøring med både andre humanistiske fag som dansk og engelsk, men også samfundsvidenskabelige fag som samfundsfag, afsætning og virksomhedsøkonomi. Dette afspejler sig i undervisningen, hvor vi kan have et positivt samspil med andre fag om fx sproglige, kulturelle eller kommercielle emner.

Evaluering og bedømmelse

Se bilag 6 her: https://www.retsinformation.dk/eli/lta/2020/692

Det fremgår af bekendtgørelsen, at undervisningen løbende skal evalueres både summativt og formativt. Evalueringen er fremadrettet på den måde, at den løbende giver et billede af en elevs styrker og fremskridt og giver grundlag for justering af undervisningen. Eksamen på i tysk C afvikles med læreplanens prøveform a, caseeksamen.

Erhvervsområde 1 + 2 + EOP

Mål for undervisningen

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Det merkantile erhvervsområde 1+2 samt EOP har både et studieforberedende og et almendannende formål. Det merkantile erhvervsområde udvikler elevernes bevidsthed om, at virkelighedsnære problemstillinger fra det merkantile område er komplekse og løsninger forudsætter, at fagenes viden og metoder spiller sammen. Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

Planlagt fagligt indhold

Eleverne skal efter EO1+EO2 samt den eksamens-afsluttende EOP kunne:

beherske relevante faglige mål i erhvervsområdets fag og sætte sig ind i nye faglige områder
undersøge og afgrænse en erhvervsrettet problemstilling ved at kombinere viden og metoder fra forskellige fag og udarbejde en problemformulering
søge, vurdere og anvende fagligt relevant information
kombinere viden og metoder fra fagene til indsamling og analyse af empiri og bearbejdning af problemstillingen
beherske mundtlige og skriftlige fremstillingsformer, herunder besvare en opgave fyldestgørende
vurdere forskellige fags og metoders muligheder og begrænsninger i arbejdet med en problemstilling
anvende relevante studiemetoder, herunder planlægge og strukturere eget arbejde

Helhedsorientering, tværfaglighed og praksisorientering

Det merkantile erhvervsområde organiseres på følgende måde:

Mindst to temabaserede forløb af hver 25 timer, der kommer fra de fag, der indgår i forløbene, erhvervsområde I og erhvervsområde II, hvorunder eleverne skriver erhvervsområdeopgaven.

Det afsluttende erhvervsområdeprojekt på 50 timer.

Hvert fag på det studiekompetencegivende år deltager med timer for at sikre en tværfaglighed i disse projekter. Fagkombinationen udvikler sig progressivt således at eleverne i EO1 + EO2 får givet en fagkombination, hvorimod eleverne selv, efter de givne krav, vælger fagkombination til EOP.

Til EO1 og EO2 indgår virksomheder fra lokalområdet. Disse bidrager med oplæg, vejledning og problemstillinger til eleverne. I EOP vælger eleverne selv virksomheder, som passes op mod den virkelighed, der venter dem i deres tid efter EUX merkantil.

Evaluering og bedømmelse

Se læreplan: https://www.uvm.dk/gymnasiale-uddannelser/fag-og-laereplaner/fag-paa-eux/saerlige-gymnasiale-fag-til-eux-forloeb-2018

EO1 fremlægges for vejlederne, mens EO2 afleveres som en rapport til rettelse. Ved både EO1+2 modtager eleverne et feedbackskema, der skal hjælpe dem frem mod deres EOP. EOP’en afleveres og indgår i en mundtlig eksamen.

Evaluering og bedømmelse

Generelt foregår bedømmelsen således:

Formativ evaluering:

I løbet af studiekompetenceåret vil eleven modtage feedback i forskellige former

Individuel

Fælles

Mundtlig

Skriftlig

Feedbacken kommer primært fra underviseren, men kan også komme fra de øvrige elever på holdet i form af peer-review

Feedbacken tager udgangspunkt i målene for faget på studiekompetenceåret og de eventuelt besvarede opgaver, deltagelse i undervisningen, samt elevens udvikling inden for fagets mål. Da den enkelte elev vil have forskellige forudsætninger inden for disse, vil der i høj grad være tale om differentiering ift. den form for feedback som den enkelte elev vil modtage

Feedbacken vil altid blive tilpasset den enkelte fag eller projekt sådan at det giver bedst mening for eleven

Flere gange i løbet af studiekompetenceåret vil eleven få en række obligatoriske spørgsmål med henblik på refleksion over egen læring og udviklingspotentiale

Eleven vil modtage feedback på specifikke opgaver fra en anden elev eller fra underviseren og ofte vil de dele denne feedback med underviseren

Summativ evaluering:

Efter afsluttede fag/projekter/forløb bedømmes elevens arbejde med en karakter efter syvtrinsskalaen

Bedømmelsen beror på graden af målopfyldelse i de afleverede opgaver, jf. syvtrinsskalaen

Dato: 20. maj 2022